Odense Adresse-Contoirs Efterretninger, 1837-08-29
En (sig i det Mindste saakaldende) Blikkenslager har angaaende den printzlauske Sag tilskrevet Fædrelandets Redaktion et Brev, som denne har lovet at besvare i næste Nummer. Vi have ogsaa her i Byen særdeles duelige Blikarbeidere; men det er dog nok Kjøbenhavn forbeholdt, at fremvise Blikkenslagere, der kunne skrive saa godt forsig. Efter først at have berørt, hvorledes det er ubegribeligt, at de, hvem det paalaae at have Tilsyn med Printzlau, have troet ham saa godt og ikke bedre passet paa ham, især da han strax havde viist, at han var en Person, derskulde passes paa, raisonnerer Brevskriveren: "det veed jeg, at havde jeg ikke bedre passet paa mine Svende og Drenge, end der er passet paa ham, saa havde jeg længe været ruineret. Herfra gaaes over til alvorlige Betragtninger over, at det var i Begyndelsen af 1835 at Printzlaus Bedragerie blev opdaget og Hof= og Stadsrettens Dom afsagdes først den 15 Juli 1837 (endda er Høiesteretsdommen tilbage. For tre Fjerdingaar siden siger Forf. i Brevet - stial en Karl, der ude paa Landet tjente hos min Moders Nabo, en Hest af knap 30 Rbdlrs Værdie og ham har jeg alt seet arbeide som Slave ser. IS med Bolt og Jern, medens den Anden, der for over 2 1/2 Aar siden bedrog Landet for 70,000 Rbd., i det mindste endnu har det meget bedre, Bestemmes skal Tabet akkurat, det kan jeg nok indsee; men da Akkuratessen ikke saa synderligt kan gavne her i dette Tilfælde, saasom Landet dog ikke faaer en Skilling af Pengene at see, synes mig, at Man ligesaa godt kunde dømme gesvindt. En Bekjendt af mig meente, at det er Noget, som de galante Folk, naar de gjøre Kieltringstreger, have forud for gemeene Kieltringer, at det varer længer inden de blive dømte og at Retfærdigheden, ikke er saa expedit med dem: i det Høieste holde de Qvarantaine hjemme eller i et Arresthuus, som da bliver møbleret for dem, og de blive fodrede paa Landets Bekostning. "De - siger Brevskriveren derpaa til Fædrelandets Redaktion - De, som maaskee veed bedre Beskeed herom, ville derfor gjøre mig og sikkert flere end mig en Tjeneste ved at forklare os det, som forekommer os ubegribeligt i et Land, hvor Kongen elsker Retfærdighed, hvor Domstolene ere bekjendte for deres Upartiskhed, og hvor det er bekjendt, at med Lov skal Man Land bygge. Vil eller kan De ikke selv give os den Beskeed, som vi ønske, kan De maaskee foranledige, at en Anden gjør det, og derfor er jeg saa fri at tilskrive Dem." Til Slutning forsikkres, at det ikke er Haardhjertethed eller Mangel paa Medlidenhed med en Ulykkelig, der ikke tidsnok kan komme til at arbeide Bolt og Jern, der har bevæget Forf. til at skrive dette Brev, nei det er tvertimod Medlidenhed med Landet; thi det kan jo ligesaalidt taale at miste en Tønde Guld som min Moders Nabo at miste en Hest; det er af Medlidenhed med ham, der stial Hesten, maaskee for at kjøbe sig et sølvbeslaaet Pibehoved for at stadse med, forført dertil af den megen Stadsen, som han seer og hører om; det er af Medlidenhed med de Enker og Faderløse, over hvem det gaaer ud, naar en Kasserer løber bort med Kassen. De kan troe, at der er mange simple Folk, som i dette Punkt tænke som jeg, og det er ei godt, naar menig Mand troer, at det hører til de høiere Klassers Forrettigheder, ei paa samme Maade at staae under Loven som de fattigere Stænder, hvor Nød, Mangel, slet Exempel og Forførelse ofte frister til at forsynde sig mod Guds og Kongens Lov Odense. Hs. Høifyrstelige Durchlauchtighed Hertugen af Augustenborg forlod vor Bye i Løverdags. Samme Dag beærede Deres Kongelige Høiheder Prinds Christian og Prinds Frederik Hr. Kammerjunker Sehested-Juel til Raunholt med et Besøg, i Søndags behagede de at indtage en Diner paa Herresædet Christiansdahl og tilbragte derefter Aftenen hos Hr. Generalkrigskommissair v. Abrahamson paa Kragsberggaard. Jgaar afreiste Hs. K. H. Prinds Frederik Carl Christian til Fredericia, fulgt af sin høikongelige Fader, som tillige var i Middelfart, hvor Høistsamme iblandt Mere tog det sammesteds heldig begyndte Havneanlæg i Øiesyn og aflagde et Besøg paa det Hr. Kammerjunker Føns tilhørende yndige Hindsgaul. Jdag har Hs. K. Høihed naadigst modtaget Jndbydelse til en Dejenner paa Skydebanen ved Søe mosegaard, hvor det Forenede Skydeselskab feirer sin 20. aarige Stiftelse med den sædvanlige Papagøieskydning. Derefter agter Høistsamme at dinere hos Hr. Kammerjunker Føns paa Søebyesøgaard. Paa Torsdag har Hs. Kongelige Høihed bestemt sin Afreise herfra.